पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र सोहथा उतरी पंचायत के महादलित टोला के समीप मो. नसीम के पोखर में सोमवार की रात जाल से मछली मार रहे एक चोर को ग्रामीणों एवं मछली पालक के सिपाही ने रंगे हाथ पकड़ कर पुलिस के हवाले कर दिया। मछली पालक ने फलका थाना में आवेदन देकर पकड़े गए मछली चोर पर कार्रवाई करने का गुहार लगाया है। मछली पालक फलका निवासी मो. नसीम व तारिक सादाब ने संयुक्तरूप से आवेदन में लिखा है कि छोटी बिंदटोली के दो व्यक्ति प्रताप महतो पिता नागेश्वर महतो एक अज्ञात व्यक्ति दोनों मिलकर चोरी के नियत से मेरे पोखर से रात के सुनसान में जाल से मछली मार रहा था तभी मेरे सिपाही एव कुछ ग्रामीणों ने उनलोगों को मछली मारते देख लिया और पीछा कर जाल सहित मछली के साथ प्रताप महतो को पकड़ लिया जबकि दूसरा चोर भागने में सफल हो गया। जब उनसे उनका नाम पूछा गया तो आरोपी ने कहा में उसका नाम नही जानता हूं सिर्फ उसको पहचानता हु इधर मछली पलको ने आरोप लगाया है। कि साल भर से मेरे पोखर से लगभग दो लाख से ज्यादा की मछली अज्ञात लोगों ने चोरी कर ली है इधर फलका थाना अध्यक्ष उमेश पासवान ने कहा मछली पलकों के आवेदन के अनुसार मामला दर्ज कर आरोपी को कागजी कार्रवाई के बाद जेल भेज दिया जायेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn